ועדת החינוך, התרבות והספורט, כנסת 20, פרוטוקול מספר 628, 2018-05-29 13:05

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת.

יעקב מרגי: היום ה-29 במאי 2018, ט"ו בסיון התשע"ח.

יעקב מרגי: על סדר היום תשלומי הורים לשנת הלימודים התשע"ט.

יוסי יונה: אני רוצה הערה לסדר.

יעקב מרגי: לא תקבל.

יעקב מרגי: עם ההערות לסדר שלך, הלך רבע מהדיון.

יעקב מרגי: אין הצעות לסדר.

יעקב מרגי: אני אומר מספר מילות פתיחה וכדאי שתקשיבו להן כי זה עלול להקפיץ אותי אם יוכח שמישהו לא הקשיב לדברים וירצה התייחסות.

יוסי יונה: אדוני, לפי התקנון אין הצעה לסדר?

יעקב מרגי: אני אומר לך מה אומר התקנות אחרי שאומר את דברי הפתיחה.

יעקב מרגי: לפי התקנון, הצעה לסדר היא הצעה לסדר הדיון ולא נאום.

יוסי יונה: רק לסדר הדיון.

יעקב מרגי: בבקשה.

יעקב מרגי: לסדר הדיון, כדי שתחסכו ממני תגובות אגרסיביות – אני מתנצל עליהן מראש – אנחנו נציג את הנושא.

יעקב מרגי: דברי פתיחה שלי, מנכ"ל משרד החינוך, נציג את הטבלה ונעשה דיון של התייחסויות.

יעקב מרגי: בשעה 2:00 בדיוק תהיה הצבעה על תשלומי ההורים ובזה חסל סדר תשלומי הורים.

מירב בן ארי: יש כאן מצגת.

יעקב מרגי: אין מצגת.

יעקב מרגי: אין ספק שתשלומי הורים, הלוואי שלא היו במערכת וכולנו היינו רוצים לבטל אותם.

יעקב מרגי: אנחנו מצהירים זאת פעם אחר פעם, כל שנה, ואנחנו מאשרים אותה אפילו בצער.

יעקב מרגי: זה לא יום חג.

יעקב מרגי: אבל מה לעשות, לעתים צריך גם לומר את הדברים ולשים אותם על השולחן, ולעתים גם אנשים עם קצת הוגנות והגינות צריכים להודות ולפעמים לומר גם תודה.

יעקב מרגי: כן, השנה יש הישגים.

יעקב מרגי: כן, השנה אין לנו עילה לבוא בטרוניה כמו בשנה שעברה.

יעקב מרגי: בשנים שהוזרמו למערכת כ-7 מיליארד שקלים שאפשר לכמת אותם במספרים, הורדת נטל התשלומים להורים במערכת החינוך שמסתכמים בקרוב ל-20,000 שקלים לשנה לתלמיד, אני חושב שאפשר לבוא ולומר, כן, אנחנו לא מבטלים את המאבק לביטול תשלומי הורים אבל השנה אנחנו ממתנים אותו ומשהים אותו.

יעקב מרגי: מותר לומר.

יעקב מרגי: לא הכול נעשה ללא חשיבה והכול זה עניין, ואני לא רוצה לומר אמוציות אישיות, כל ארגון בא בזכות עצמו ועומדת לו הזכות להיאבק ולדרוש, אבל יש שנים שהמשרד היחיד שקיבל מסות של תקציבים – ואדוני המנכ"ל, אני לא אקח לך את ההצגה אלא אני רוצה שאתה תציג את הדברים בסעיפים השונים, אבל בקצרה ולכן ביטלתי את המצגת שלא צריך אותה.

יעקב מרגי: בשנים שהמדינה, שר האוצר ומשרד החינוך, בדחיפה של ועדת החינוך בנושא הצהרונים יחד עם השלטון המקומי שאף פעם לא שוכחים אותו.

יעקב מרגי: אני אומר לכם שהכתף שנתן השלטון המקומי בשנים האלה לקידום מערכת החינוך, תוך כדי לקיחת מטלות לא פשוטות על עצמו.

יעקב מרגי: אני לא יכול לומר את זה על ארגונים אחרים שקשורים למערכת החינוך.

יעקב מרגי: לקחו את זה באומץ וזה מה שאפשר לנו, הן בצהרונים, שזה מתקרב למיליארד שקלים, הן בבתי הספר של החופש הגדול והחגים.

יעקב מרגי: לא שכחנו את הסייעות, תוספת הסייעת השנייה וגננת מובילה ועוד תוספות אחרות.

יעקב מרגי: אני רוצה לומר לכם שבמאבק אישי שלי, אנחנו כן רוצים להתחיל להוביל ביטולים של סעיפים מתוך תשלומי הורים.

יעקב מרגי: אני לא יכול לשכוח את המאבק שלי שלא הסתיים.

יעקב מרגי: אני אסיים את השינוי בחוק חינוך מיוחד ואני חוזר אליו.

יעקב מרגי: יש דיון בשבוע הבא בעקבות הצעה לסדר של חברת הכנסת קארין אלהרר.

יעקב מרגי: תוך כדי שאנחנו משקיעים את כל האמוציות והאנרגיות שלנו בתשלומי הורים, שאמרתי, הם צריכים להתבטל, באותה נשימה ובאותו זמן מתחת לרדאר גונבים אותנו במיליארדי שקלים בתל"נים.

יעקב מרגי: המוסר הכפול הזה של אותם הורים שנלחמים בדבר ההכרחי שאפשר שהמדינה תישא בנטל, שאלה תשלומי הורים, הדברים הבטוחים שהולכים, טיולים מתקיימים, תרבות מתקיימת וכל הדברים שאנחנו משלמים עליהם, שראוי שהמדינה תישא בהם, ואני אומר זאת בהצהרה, באותה נשימה אנחנו מאפשרים השתוללות פרועה באישור תכניות לימודים נוספים בתשלומים שלא תמיד אנחנו יודעים שהם מגיעים לילדים, אבל ההורים משתפים פעולה, ולמה?

יעקב מרגי: זה ממתג את בית הספר.

יעקב מרגי: אמרה לי אחת האימהות שלא אכפת לה.

יעקב מרגי: אמרתי לה שהיא לא מקבלת תמורה, אבל לא אכפת לה, הבת שלה לומדת בבית ספר, לא רחוק מכאן, והעיקר שהיא לומדת בבית ספר לידה.

יעקב מרגי: המוסר הכפול, מי שמכיר אותי, אני לא הולך עם מוסר כפול.

יעקב מרגי: אני שם את הדברים כהווייתם.

יעקב מרגי: השנה אני בא גאה לאשר תשלומי הורים.

יעקב מרגי: ניסינו לדבר.

יעקב מרגי: שמעתי על מחטף?

יעקב מרגי: מישהו יכול להסתכל לי בעיניים ולומר לי מחטף בתשלומי הורים?

יעקב מרגי: שנה שלמה אנחנו בהידברות, מנסים והלוואי ונצליח.

יוסי יונה: רק אתמול יצאה הודעה על כך ש- - -

יעקב מרגי: בלי שתבקש, הייתי מתייחס לזה כי ידעתי שזה יצוף.

יעקב מרגי: תקשיב.

יעקב מרגי: אנחנו מנהלים משאים ומתנים עם האוצר.

יעקב מרגי: אם אין למדינה את אותם מיליארדים להשקיע בביטול תשלומי הורים, מנגנון גבייה חלופי, כמו שדיברנו בשנה שעברה, באמצעות הביטוח הלאומי, תוספת זניחה ושולית.

יעקב מרגי: זה לא ילך כי מתנגדים לכך.

יעקב מרגי: הלוואי וילך.

יעקב מרגי: אני לא פוסל על הסף.

קריאה: מי מתנגד?

יעקב מרגי: משרד האוצר לא מקדם את זה.

יעקב מרגי: יש כמה סיבות טובות וכל אחד עומד לו הנימוק שלו.

יעקב מרגי: מנגנון גבייה חלופי.

יעקב מרגי: רבותי, ניסיתי אני יעקב מרגי ואני יודע שגם משרד החינוך נפגש עם הנהגת ההורים.

יעקב מרגי: ניסו.

יעקב מרגי: לפי התקנון, אדוני, זה הוצג בסדר היום.

יעקב מרגי: זה שמישהו הבין את זה איך שהוא רצה להבין את זה, הונח בסדר ופורסם פרויקט השאלת ספרים/תשלומי הורים.

יעקב מרגי: זה שמישהו רצה להבין שזה קשור רק להשאלת ספרים, באנו לפני ולפנים משורת הדין ואני אפילו התנגדתי.

יעקב מרגי: אמרתי ליועצת המשפטית שאני לא רוצה כי זה דווקא ייתן חיזוק לטענה הזאת שמישהו ניסה לעשות כאן מחטף.

יעקב מרגי: לא נעשה.

יעקב מרגי: שמנו את זה על השולחן מתחילת הדרך.

יעקב מרגי: לכן אני אומר שהשנה אני בא בגאווה לשר תשלומי הורים.

יעקב מרגי: כל הזעקות, עומדת הזכות לכולם למחות, להביע את דעתם, אבל אני כן אומר לכם שאני השנה גאה לבוא לוועדת החינוך עם ההישגים הרבים.

יעקב מרגי: אני אומר שהמאבק לא הסתיים ואני מודה לכל מי שמנהל מאבק כנגד תשלומי הורים, חלקם ארגונים ממוסדים וחלקם ארגונים פרטיים.

יעקב מרגי: לכן אני חוזר פעם שלישית ואומר שהשנה אני בא בגאווה לאשר.

יעקב מרגי: ביטול סל תרבות למשפחות הצעירות, לא הסל אלא ביטול התשלום למשפחות שיש להם ילדים בשכבה א' ו-ב' בשווי של 30 מיליון שקלים במקסימום.

יעקב מרגי: לבטל את התשלום הזה והמשרד נאות.

יעקב מרגי: 30 מיליון זה לא סכום.

יעקב מרגי: האמירה שהנה התחלנו לבטל.

יעקב מרגי: האמירה שהנה התחלנו לבטל.

יעקב מרגי: אני אומר לכם שזה חשוב ואל תזלזלו בזה.

יעקב מרגי: תבינו, מיליון תלמידים, גם אם אני אעשה עכשיו הנחה של 30 שקלים בסעיף כלשהו, אלה 30 מיליון שקלים.

יעקב מרגי: זה שולי, זניח, אבל אלה 30 מיליון שקלים.

יעקב מרגי: החלטנו ללכת כרגע ולהתמקד באותן משפחות צעירות שנטל התשלומים האחרים כבד להן ולהוריד את זה מהן.

יעקב מרגי: אני מדבר על הורים בשכבה א' ו-ב'.

יעקב מרגי: עד כאן הפתיחה שלי.

יעקב מרגי: הצעה לסדר הדיון.

יעקב מרגי: אני לא אאפשר מעבר לזה.

יוסי יונה: אדוני, אם זה לא יהיה לסדר, תוציא אותי.

יעקב מרגי: בחיים לא אוציא אותם.

יעקב מרגי: בבקשה.

יוסי יונה: אני השתתפתי לפני כן בדיון ברדיו עם מנכ"ל משרד החינוך וכל מה שאני מבקש בהצעתי לסדר ממנכ"ל משרד החינוך, אנא אל תסיטו את הדיון לנושאים אחרים.

יעקב מרגי: תודה.

יוסי יונה: לא לקייטנות ולא לזה ולא לזה.

יוסי יונה: אנחנו מדברים עכשיו רק על תשלומי ההורים.

יעקב מרגי: תודה.

יעקב מרגי: שמעתי.

יעקב מרגי: תודה שעמדת בהצעה לסדר הדיון.

עודד פורר: יש לי דיון מהיר בוועדה אחרת ולכן אני לא אוכל לשמוע את המנכ"ל אבל ביקשתי לדבר לפני.

עודד פורר: שלושה משפטים קצרים אדוני.

עודד פורר: הטענות ידועות.

עודד פורר: מדובר על חוק חינוך חובה חינם.

עודד פורר: אנחנו ביקשנו דיפרנציאליות ואין כאן דיפרנציאליות.

עודד פורר: ביקשנו את הנושא של הגבייה דרך ביטוח לאומי ולא הייתה בזה כל התקדמות לעומת מה שדובר בשנה קודמת.

עודד פורר: הסתכלתי גם על המצגת שיציג כאן המנכ"ל כי הניחו אותה בפנינו.

עודד פורר: בהמשך למה שאמר חבר הכנסת יוסי יונה.

עודד פורר: אם מציגים בפנינו פרויקטים אחרים, מבורכים ככל שיהיו.

עודד פורר: בית הספר של חופש הגדול וכל מיני פרויקטים אחרים, נא להכניס פנימה גם למשל את ביטול הפיצול בכיתות א' ו-ב' ולהכניס פנימה גם את כל הדברים האחרים.

עודד פורר: אם באים לדבר על תשלומי הורים, דברו על תשלומי הורים.

עודד פורר: אם אתם באים ומכניסים דברים אחרים ואומרים עשינו את זה חלף תשלומי הורים, תגידו.

עודד פורר: לא ביטלת כל תשלום להורים שהילדים שלהם הם מעל כיתה ג'.

יוסי יונה: בדיוק.

עודד פורר: שום תשלום.

עודד פורר: לא בחופשות של בית ספר, לא החופש הגדול ולא בסל תרבות.

יעקב מרגי: נכון.

יעקב מרגי: אנחנו ממוקדים במשפחות הצעירות.

עודד פורר: אם יש לי שלושה ילדים, אחד בכיתה ו', אחד בכיתה ח' ואחד בכיתה ט', אני משלם המון כסף ומי שיש לו ילד אחד בכיתה א', לא משלם.

קריאה: מזל שהילדים שלך לא בגיל שלוש.

קריאה: 4,000 שקלים בחודש.

יעקב מרגי: סיימנו עם ההצעות לסדר.

יעקב מרגי: מי מציג את הטבלה?

עודד פורר: הצבעה ב-2:00?

יעקב מרגי: ב-2:00.

יעקב מרגי: כשיושב ראש הוועדה אומר שההצבעה היא בשעה כלשהי, זה מחייב אותו.

שמואל אבואב: רבותיי, כאשר אנחנו מדברים על נטל תשלומי הורים, אנחנו לא מדברים רק על אגרת תשלומי הורים.

שמואל אבואב: אנחנו שואלים את עצמנו את השאלה האסטרטגית המרכזית, גם אם היא לא נוחה.

יוסי יונה: נושא חדש.

שמואל אבואב: אתה תקרא לזה נושא חדש.

שמואל אבואב: אני רוצה לקרוא לזה הציר הראשי האסטרטגי שמשיב לעם ישראל מה המדינה הפחיתה בתשלומי ההורים.

שמואל אבואב: הטענה הייתה במשך שנים רבות, ובצדק, שהנטל על ההורים בתשלומי השירותים לחינוך הוא בהיקפים בלתי ניתנים.

שמואל אבואב: מתוך כך נוצר אי שוויון, נוצר נטל עצום על ההורים ומי שיש לו כסף שולח את הילדים, ומי שאין לו, לא שולח אותם.

שמואל אבואב: זה הנושא של המדיניות שבה אנחנו עסקנו.

קארין אלהרר: זה עדיין נכון.

יעקב מרגי: לא להפריע.

יוסי יונה: מה זה קשור?

שמואל אבואב: זה קשור קשר עמוק.

יעקב מרגי: אני מבקש לאפשר למנכ"ל לומר כל אשר על לבו.

יעקב מרגי: אני אחליט מתי להפסיק אותו.

יעקב מרגי: אם הוא לא ידבר לעניין, אני אחליט מתי הוא לא מדבר לעניין.

שמואל אבואב: זה קשור בקשר עבותות.

שמואל אבואב: מי שהעלה את המחאה על מספר ילדים בכיתות, מי שדיבר על הנטל של הצהרונים שאי אפשר לעמוד בו, מי שדיבר על חוסר היכולת לתת בגני הילדים שירות והחזקים מממנים תוספת של כוח אדם.

מירב בן ארי: מה זה קשור?

מירב בן ארי: היום הייתה הצעת חוק - - -

יעקב מרגי: מירב.

יעקב מרגי: תודה.

מירב בן ארי: לא יכול להיות שתהיה קואליציה ואופוזיציה.

יעקב מרגי: עודד, זה מפריע לי.

יעקב מרגי: צאו החוצה ותתווכחו בחוץ.

יוסי יונה: מירב, אין דיון ענייני?

יוסי יונה: זה לא עניין של קואליציה ואופוזיציה.

יוסי יונה: אתם כל פעם באים לכאן ואתם מתנגדים.

מירב בן ארי: מה כל הקשקוש הזה?

יוסי יונה: זה לא קשקוש.

יוסי יונה: את מתנגדת לתשלומי הורים ובסוף מצביעה בעד.

מירב בן ארי: שבעה מיליארד שקלים.

יעקב מרגי: רבותיי, המצלמות קלטו אתכם והכול טוב.

מירב בן ארי: מה עשית חוץ מזה?

יוסי יונה: אם אני אהיה בממשלה, אני אעשה.

יוסי יונה: את לא שרת הכלכלה ולא הדוברת של שר הכלכלה.

יוסי יונה: דברי עניינית.

יעקב מרגי: יוסי, אני קורא אותך לסדר פעם ראשונה.

יוסי יונה: דברי עניינית.

מירב בן ארי: אני מדברת לעניין.

מירב בן ארי: אני אומרת שנורא נוח לשבת באופוזיציה.

יעקב מרגי: מירב, אני לא רוצה לקרוא אותך לסדר.

יעקב מרגי: פעם ראשונה.

מירב בן ארי: זכותי לענות לו.

יוסי יונה: תצטרפי.

יוסי יונה: את לא דוברת של שר האוצר.

מירב בן ארי: מה קשור?

יוסי יונה: זה קשור כי זה מה שאת עושה כל הזמן.

יעקב מרגי: יוסי, אני קורא לך לסדר פעם שנייה.

מירב בן ארי: איזה קשקוש.

יעקב מרגי: מירב, אני מבקש ממך לעצור.

מירב בן ארי: עצרתי.

יעקב מרגי: זהו.

יעקב מרגי: נגמר.

יעקב מרגי: מבחינתי הצלמים יכולים לצאת.

שמואל אבואב: רבותיי, מה שמובא כאן לדיון כרגע זאת הפחתה של 99 שקלים בסל התרבות כפי שאמר היושב ראש.

שמואל אבואב: שנית.

שמואל אבואב: משנה שעברה, עת ישבנו כאן, מה השתנה מבחינת השירות והפחתת הנטל על ההורים.

שמואל אבואב: האחד, יצאנו עם קייטנות פסח.

שמואל אבואב: אנחנו ניגשים לקייטנות חנוכה, עשרה ימים בשנה, 400 מיליון שקלים.

שמואל אבואב: אליבא דכולי עלמא הפחתה משמעותית בנטל של ההורים.

שמואל אבואב: דבר שני.

שמואל אבואב: ישבנו כאן בשנה שעברה ומה השתנה בשנה הזאת.

שמואל אבואב: הורדנו בצורה משמעותית את הנטל של הצהרונים.

שמואל אבואב: תזכרו את הלחץ ואת הזעם ואת המחאה הציבורית.

שמואל אבואב: מחירי הצהרונים מ-1,300 שקלים ירדו ל-650 שקלים.

שמואל אבואב: שינוי משמעותי ביותר.

שמואל אבואב: אנחנו ניגשים ל-15,000 מסגרות שיהיו בצהרונים.

שמואל אבואב: הכול קל, הכול פשוט.

שמואל אבואב: זאת דרמה גדולה ברחבי כל הארץ שצריך להסדיר את הנושא הזה.

שמואל אבואב: דבר שלישי.

שמואל אבואב: צמצמו את מספר הילדים בכיתות, מה שהפסיק לחלוטין את מה שלא היה על פי דין אבל היה חזיון נפרץ ורחב היקף.

שמואל אבואב: הורים - שלא על פי היתר – נדרשו ונלחצו והוכוונו לשלם כדי להעסיק מורים נוספים, כדי לפצל כיתות.

שמואל אבואב: העסק הזה נגמר.

שמואל אבואב: דבר רביעי.

שמואל אבואב: כפי שאמרתי, סייעת שנייה.

שמואל אבואב: בכל המרכיבים האלה המשרד משקיע, בגיבוי של האוצר, 7 מיליארד שקלים.

שמואל אבואב: אם לוקחים בממוצע מה בשנים האחרונות חסכה משפחה שלפני כמה שנים היא הייתה צריכה להוציא את זה מכיסה, משפחה שיש לה שני ילדים באשכול 4, אחד בגן ילדים ואחד בכיתה ב', הנטל ירד ב-20,000 שקלים למשפחה בהשאלת הספרים, בקייטנות, בחוק שלוש-ארבע של גני ילדים, זה המשכי, זה דבר ברצף אבל זה הביא בצורה משמעותית להפחתה של הנטל.

שמואל אבואב: כרגע השאלה שעומדת היא האם זה נכון שהמשרד ייקח מהשעות הקיימות של המתמטיקה ושל האנגלית ושל הפריפריה.

מאיר כהן: אני חושב שמי שנתן לכם את הנתון הזה טועה.

מאיר כהן: אני מוכן להעביר לך.

מאיר כהן: הוא טועה.

מאיר כהן: הוא פשוט הוזה.

יעקב מרגי: ברשות הדיבור שלך תתייחס.

מאיר כהן: לא חסכו 20,000 שקלים.

יעקב מרגי: לא.

יעקב מרגי: זה מגובה.

יעקב מרגי: זה מפורט.

קארין אלהרר: 20,000 שקלים, מה נעשה אתם?

יעקב מרגי: קארין, אני קורא לך לסדר פעם ראשונה.

קארין אלהרר: הכול בסדר.

קארין אלהרר: תקרא לי לסדר.

קארין אלהרר: זה לא מאיים עלי.

יעקב מרגי: חס ושלום, זה לא בא לאיים.

יעקב מרגי: זה בא לעשות סדר בדיון.

שמואל אבואב: רבותיי, לסיום.

שמואל אבואב: זו ההצעה שעומדת כרגע לדיון.

שמואל אבואב: אם מחר האוצר או כל גוף אחר יחליט שמבטלים את תשלומי ההורים ומשפים בסכום הכסף הזה, וזה לא יילקח מהסל הקיים של השעות כי איש לא משווה בנפשו שילדים ילכו בשעה 12:00 הביתה ואיש לא משווה בנפשו שנוריד את כל המערך של הפעילויות, יחליטו לצמצם בהיקף, זה מה שנעשה.

שמואל אבואב: זה התקציב שעומד לרשותנו ובתקציב הזה עשינו את הטוב ביותר.

יעקב מרגי: תודה.

יעקב מרגי: יוסי יונה, בבקשה.

יעקב מרגי: אני אגביל בזמן גם את חברי הכנסת כדי לאפשר גם לאורחים להתייחס.

יוסי יונה: אני רוצה להתחיל מאנקדוטה מהימים האחרונים.

יוסי יונה: התפרסם באחד העיתונים שהיום קיימת איזושהי יוזמה של הורים ומורים כדי לממן איזה שהם פרויקטים, מה שנקרא גיוס המונים למערכת החינוך.

יוסי יונה: משרד החינוך אומר באופן חד משמעי שהוא נגד התופעה.

יוסי יונה: אני לא יודע מה משרד החינוך עשה כדי למגר את התופעה.

יוסי יונה: האם הייתה בקרה, האם הפסקתם את זה?

יוסי יונה: הודעתם שאתם נגד.

יוסי יונה: לדעתי זאת בעצם הרוח שנושבת במשרד החינוך של כאילו הסכמה בשתיקה לדבר הזה.

יוסי יונה: אדוני, עם כל הכבוד הורדתם 90 שקלים.

יוסי יונה: דרך אגב, אנחנו התברכנו בהורדה של שקל אחד.

יעקב מרגי: על פי בקשתכם.

יוסי יונה: השנה אנחנו הורדנו 90 שקלים.

עודד פורר: אבל זה רק לכיתות א' ו-ב'.

יוסי יונה: יפה מאוד.

יוסי יונה: דרך אגב, בחטיבה העליונה הסיכום הכללי של כל תשלומי ההורים עומד על 3,700 שקלים בערך.

יוסי יונה: זה הסכום שבעצם משרד החינוך מותיר להורים להוריד.

יוסי יונה: גם אם אנחנו מברכים על הורדת הנטל של ה-90 שקלים, תארו לכם, דרך אגב, שכל שנה נוריד 90 שקלים מ-700 שקלים.

יוסי יונה: בעוד עשר שנים נגיע ל-2,700 שקלים.

זאב גולדבלט: בדיוק 100 שנים.

יעקב מרגי: זאב, פעם ראשונה.

יעקב מרגי: אני לא חייב לקרוא לך פעם ראשונה.

יעקב מרגי: אני אוציא אותך.

יעקב מרגי: פז ייצג את עמדת ההורים לא פחות טוב ממך.

יוסי יונה: תודה לזאב על קריאת הביניים.

יוסי יונה: אם אנחנו נמשיך בקצב הזה, בעוד 100 שנים נביא לכך שיהיה ביטול מוחלט של תשלומי ההורים.

יוסי יונה: אני רוצה לומר לכם, אדוני המנכ"ל ואדוני היושב ראש, העובדות הן מאוד פשוטות ואתן אתם צריכים להתמודד.

יוסי יונה: גם היום אנחנו רואים זיקה מאוד מאוד מלאה, מאוד מאוד מובהקת, בין היכולת של ההורים לשלם לבין ההישגים שלהם בחינוך.

יוסי יונה: מערכת החינוך, אחד הליקויים הגדולים שלה הוא שהיא לא מבטיחה שוויון הזדמנויות.

יעקב מרגי: צודק.

יעקב מרגי: הלוואי שאני ארגיש את אותן עוצמות גם בתל"נים.

יוסי יונה: תשלומי ההורים הם עוד דבר שגורם להגדלת הפערים במערכת החינוך.

יוסי יונה: אני מאמין שהכסף הזה של תשלומי הורים נדרש אבל הבעיה היא שבמקום שההורים ישלמו, מערכת החינוך צריכה לשלם ובאופן דיפרנציאלי.

יוסי יונה: לכן אדוני היושב ראש, כל חברות וחברי הכנסת שיושבים כאן מזדעזעים, מתקוממים, מהקואליציה, באים לכאן מדי שנה בשנה ואומרים לא עוד, בשנה הבאה אנחנו כבר לא נסכים.

מירב בן ארי: האמת שהוא לא אמר את זה.

יעקב מרגי: מירב, אני קורא לך לסדר פעם ראשונה.

יעקב מרגי: יוסי, תסכם.

יעקב מרגי: אתה דיברת ארבע דקות.

יוסי יונה: אני מסיים.

יוסי יונה: אתם באים ואומרים שבשנה הבאה, לא עוד.

יוסי יונה: אנחנו נתנגד.

מירב בן ארי: זה לא מה שאמרנו.

יוסי יונה: כך אמרתם.

יוסי יונה: לכן אני אומר לכם חברות וחברי הקואליציה שאתם דואגים לתושבים שלכם ודואגים לעם ישראל, אנא, יש לכם כאן הזדמנות לומר שאנחנו נגד תשלומי ההורים.

יוסי יונה: תודה.

יעקב מרגי: תודה.

יעקב מרגי: איתן ברושי.

איתן ברושי: אדוני היושב ראש, חברי מנכ"ל משרד החינוך ושותפים לדיון החשוב הזה.

יעקב מרגי: לפני כן, ברשותך, אני חייב לחדד.

יעקב מרגי: זה מתחבר לדברים שאמרתי ואולי לא חידדתי.

יעקב מרגי: הייתה עתירה של ההורים ואמרתי להם שעומדת להם הזכות והלוואי ויצליחו.

יעקב מרגי: ההורים הם חלק מהתהליך למרות שאני לא מחויב להיוועץ עם ההורים.

יעקב מרגי: ניסינו ביחד להביא פתרון בהידברות.

יעקב מרגי: ההורים הם חלק מהתהליך והלוואי, הלוואי והלוואי שנצליח במשימה לבטל.

יעקב מרגי: לא חידדתי את זה.

יעקב מרגי: המאבק הוא לגיטימי.

יעקב מרגי: למרות שאמרתי בתחילת הישיבה שהשנה אני גאה לבוא עם תשלומי ההורים לוועדה - - -

מירב בן ארי: תשמע מה שהוא אומר.

מירב בן ארי: לא הקשבת לו.

יעקב מרגי: למרות שהייתי רוצה לבטל אותם.

יעקב מרגי: מירב, באמת תודה רבה.

יוסי יונה: לא צריך אותך.

יוסי יונה: אנחנו לא מתווכחים אתך ולא אתו.

יעקב מרגי: יוסי, בוא נעשה הסכם, שאתה לא מתייחס להערות שלה.

יוסי יונה: אני מקבל.

קארין אלהרר: למה?

קארין אלהרר: חברת כנסת מכובדת.

יעקב מרגי: בגלל שהיא מכובדת.

יעקב מרגי: בדיון הזה, לא להתייחס.

קארין אלהרר: היא גם חברה שלי וגם מכובדת.

יעקב מרגי: תודה.

יעקב מרגי: זו הפרעה אחרונה.

יעקב מרגי: אני אתן להורים הזדמנות להתייחס.

יעקב מרגי: אחרי חברי הכנסת יתייחסו הגופים המוסדיים, אני קורא להם כך ולא במובן הבנקאי, ואחריהם ההורים.

איתן ברושי: אני רוצה להמשיך ובמצוות הקיצור לומר שהדיון הזה הוא חשוב כי בסופו של דבר זה חלק מהדיון על דמות הבוגר של מערכת החינוך ומהו סדר העדיפות של משרד החינוך.

איתן ברושי: בעצם זה הדיון כאשר תשלומי ההורים הם חלק מהמאגר הכולל של המשאבים והיכולות.

איתן ברושי: יש ויכוח על התוצאות של מערכת החינוך בישראל.

איתן ברושי: אין מאה אחוזי הסכמה לאן המשרד חותר ומה הן התוצאות.

איתן ברושי: ראינו את זה לאחרונה בדוח של גורמים בינלאומיים.

איתן ברושי: בכל זאת במדינה שהמשאב העיקרי שלה הוא ההון האנושי, למשרד החינוך יש משקל ענק ולכן גם התקציב שלו מאוד גדל.

איתן ברושי: התקציב של משרד החינוך השנה, לא רק שהוא השני בגודלו אחרי משרד הביטחון אלא הוא תקציב גדול יותר מכל השנים האחרונות.

איתן ברושי: לכן, אדוני היושב ראש, היה צריך להציג כאן תכנית רב שנתית להקטנת תשלומי הורים.

איתן ברושי: לא לבוא בכיתה א' ו-ב' שזה מאמץ גדול עם הקייטנות אלא לקחת את כל הילדים מלידה ועד גיוס לצה"ל ולעשות את הממוצע על כולם, אבל לא להתחשבן בקטנות אלא לבוא ולומר שאנחנו, הממשלה, מובילים תכנית של חלוקה צודקת, של מה שנאמר כאן על ידי חברי יוסי יונה, ולומר גם לחברי ממשרד החינוך שיציגו תכנית תוך כמה שנים איזה נטל יורד מההורים ואיך עושים את זה.

איתן ברושי: אני רוצה לומר עוד משפט.

איתן ברושי: אני רוצה לברך את חברי פיצ'י שבא מקציר והוא מוביל במשך שנים את המאבק בנחישות גדולה.

יעקב מרגי: זה גם בשמי.

יעקב מרגי: בשם כל החברים.

איתן ברושי: צריך לברך על התגייסות שבאה מתוך האיש.

איתן ברושי: אני רוצה לומר עוד משפט אחד גם למנכ"ל וגם לך, ויש כאן שותפים.

איתן ברושי: אני מחזיק בוועדת שרים לחקיקה הצעת חוק במשך שנתיים-שלוש לעבודה מועדפת בחינוך.

איתן ברושי: ממשלת ישראל – תקשיבו טוב – מוציאה 25 מיליון שקלים בשנה כדי לממן עבודה מועדפת בתחנות דלק.

איתן ברושי: יש יוזמה, ואני פניתי גם למנכ"ל וגם לשר, והתשובה אומרת שיש לנו מספיק ויכוחים עם שר האוצר ולא נלך על עוד ויכוח.

איתן ברושי: אבל זאת דוגמה ליכולת להפנות משאבים בעדיפות לחינוך שגם הייתה משרתת את החברה וגם מקטינה את העלויות.

איתן ברושי: במקום זה אנחנו נותנים תקציב למתדלקים או למגישי קפה.

איתן ברושי: עם כל החשיבות, החינוך קודם, במיוחד באזורים הרחוקים.

יעקב מרגי: צודק.

יעקב מרגי: תודה.

איתן ברושי: לכן אני מבקש שבסיכום זה ייאמר.

יעקב מרגי: תגייס אותי, אולי נשלב ידיים וביחד ננסה להעביר את זה.

איתן ברושי: זה מתחיל במשרד החינוך.

איתן ברושי: הסיכום צריך להיות תכנית רב שנתית לצמצום וביטול תשלומי ההורים ולא להסתפק בצעד חלקי השנה.

איתן ברושי: תודה.

יעקב מרגי: תודה.

יעקב מרגי: מאיר כהן.

מאיר כהן: אדוני היושב ראש, אדוני המנכ"ל, חברות וחברי הכנסת.

מאיר כהן: ברור לי שאנחנו לא נבוא לכאן ומישהו יקבל החלטה שכל הסעיפים האלה ירדו.

מאיר כהן: זה ברור לגמרי.

מאיר כהן: הייתי שר בממשלה וכל מי שהיה יודע שלפעמים זה התקציב של המשרד ואתה צריך להתמודד אתו.

מאיר כהן: יחד עם זאת, יש בהצעה שלכם משהו שהוא לעג לרש.

מאיר כהן: להערכתי, ואני מתחבר למה שאיתן ברושי אמר, אם אתה כמנכ"ל המשרד מגיע לכאן ואומר, רבותיי, אלה שתי ההנחות שאני יכול לעשות השנה, אני מתחייב בשנה הבאה, אני רושם את זה, במקביל אני מוריד את כיתות ט' ו-י' מסל התרבות.

מאיר כהן: בשנה הבאה.

מאיר כהן: כך יש איזה מתווה שהוא מאוד ברור.

יעקב מרגי: אני יכולתי להתחייב לזה.

יעקב מרגי: אמרתי.

מאיר כהן: זה גם מקהה את כל הוויכוחים לשנה הבאה כי ממה נפשנו, אחד הדברים שהתושבים הישראלים חושבים שנכון ורוצים להיאחז בו הוא שהם רואים משרד שנותן איזו תכנית, מסמן תכנית לאורך זמן.

מאיר כהן: אבל זה נראה עכשיו כאילו בגלל המאבק, זה משהו מאולץ, מישהו החליט לעשות אחד ועוד אחד, להשיג איזה 20 מיליון שקלים ולהוריד אותם מהתקציב.

מאיר כהן: לכן אני אומר שזה לא מאוחר.

מאיר כהן: אפשר לדחות את זה למחר ולבוא מחר ולהצביע ולהערכתי אתה תקבל הרבה מאוד אנשים.

יעקב מרגי: אני אענה לך.

יעקב מרגי: אם הייתי יודע שזה אחראי מצד המשרד לבוא היום ולהתחייב לגבי השנים הבאות - - -

מאיר כהן: בטח.

מאיר כהן: זה משרד גדול.

יעקב מרגי: נכון שאם נסתכל על 30 מיליון שקלים מתוך כל התקציב - - -

מאיר כהן: אבל יש עוצמה גדולה לוועדה הזאת.

יעקב מרגי: נכון.

מאיר כהן: אתה יודע, גם אם הוא לא יתחייב.

יעקב מרגי: העוצמה של הוועדה באה לידי ביטוי בצהרונים, באה לידי ביטוי בצפיפות בכיתות, בקייטנות, בחינוך המיוחד אותו אנחנו מחוקקים.

קארין אלהרר: איפה 20,000 אלף השקלים האלה?

מאיר כהן: לא מחוקקים.

מאיר כהן: אני אומר שוב כי ההורים יצאו מכאן בתחושה.

מירב בן ארי: גם שר האוצר וגם שר החינוך.

מירב בן ארי: .., ולא ביטלתם את תשלומי ההורים.

מירב בן ארי: די כבר עם זה.

קארין אלהרר: שלוש שנים אתם שם.

יעקב מרגי: אני זוכר שגם חברות הכנסת – לא את – של יש עתיד בקדנציה הקודמת, כשהיה שר האוצר לפיד, התגלחו עלינו.

קארין אלהרר: די.

קארין אלהרר: תנוחי.

יעקב מרגי: תודה.

יעקב מרגי: שולי מועלם, בבקשה.

שולי מועלם-רפאלי: תודה רבה אדוני.

שולי מועלם-רפאלי: אני מבקשת להגיד בקצרה שלושה דברים.

שולי מועלם-רפאלי: גם אני כמוך חושבת שראוי היה שתוצג תכנית של צמצום בתשלומי הורים.

שולי מועלם-רפאלי: זה ברור לחלוטין.

קארין אלהרר: קצת הגיון.

שולי מועלם-רפאלי: אני רק חושבת, חבר הכנסת יוסי יונה, שלהתעלם מהדברים המאוד משמעותיים שנעשו, זאת פריבילגיה שכרגע אין לנו אותה.

שולי מועלם-רפאלי: אין לך פריבילגיה כזאת.

יוסי יונה: בואי נדון בתכנית.

יעקב מרגי: לא, יוסי, אין לך רשות לענות לה.

יוסי יונה: בתכנית הסייבר?

שולי מועלם-רפאלי: אני לא דיברתי על תכנית הסייבר.

שולי מועלם-רפאלי: אני דיברתי על הדברים המשמעותיים שהציג גם יושב ראש הוועדה וגם המנכ"ל על השינויים המשמעותיים שנעשו בשנה האחרונה והם נעשו.

שולי מועלם-רפאלי: הם שם.

שולי מועלם-רפאלי: הורים מכירים אותם, כל הורה לפי גילי הילדים שלו.

קארין אלהרר: גם אנחנו הורים.

שולי מועלם-רפאלי: בדיוק.

שולי מועלם-רפאלי: גם אני אימא לשבעה ילדים וגם קארין אימא.

שולי מועלם-רפאלי: כולם כאן הורים לילדים.

שולי מועלם-רפאלי: אני כן מבקשת לומר שהדבר הזה כבר כאן.

שולי מועלם-רפאלי: מאיר, הדבר הזה כבר כאן.

שולי מועלם-רפאלי: הרי מציג המנכ"ל הורדה של סל תרבות בכיתות א'-ב'.

שולי מועלם-רפאלי: אתם רוצים להגיד שזה רק 90 שקלים, שזה רק 50 שקלים, אבל זאת ההדרגתיות.

שולי מועלם-רפאלי: אי אפשר להגיד שאנחנו רוצים משהו הדרגתי וכאשר מוצג משהו, להתנגד.

שולי מועלם-רפאלי: אי אפשר שכאשר מוצג משהו הדרגתי בתוך מכלול שלם של שינויים משמעותיים לטובת ההורי, לומר שעכשיו אנחנו לא רואים את זה.

יעקב מרגי: תודה.

יעקב מרגי: קארין אלהרר.

קארין אלהרר: תודה רבה אדוני היושב ראש.

שולי מועלם-רפאלי: אני רוצה לומר מזל טוב למנכ"ל על השמחה המשפחתית שלו.

יעקב מרגי: חברות הכנסת, נא להירגע.

קארין אלהרר: אני רוצה להתחיל ולברך.

יעקב מרגי: כשמתחילים לברך, אחריה בא המכה.

קארין אלהרר: לא.

קארין אלהרר: למה אתה לא יכול לתת לי לברך?

קארין אלהרר: זה לא בא לי כל יום.

יעקב מרגי: היושב ראש קורא לסדר ליעקב מרגי.

קארין אלהרר: אני רוצה להתחיל בברכה.

קארין אלהרר: אני רוצה לברך אותך אדוני היושב ראש על המאבק שלך.

קארין אלהרר: אני יודעת שעבדת בזה הרבה מאוד זמן.

קארין אלהרר: אני רוצה לברך גם אותך אדוני המנכ"ל.

קארין אלהרר: זה לא שאנחנו לא רואים מה נעשה בחינוך.

קארין אלהרר: רואים.

קארין אלהרר: אבל כמו שאתם עושים את עבודתכם נאמנה, גם אנחנו צריכים לעשות את עבודתנו נאמנה.

קארין אלהרר: עבודתנו היא לכל הפחות, באמת, כפי שאמר חבר הכנסת ידידי הטוב מאיר כהן, לכל הפחות תביאו תכנית.

קארין אלהרר: תראו מה הולך להיעשות.

קארין אלהרר: יותר מזה, אדוני, דיפרנציאליות.

קארין אלהרר: כולנו זוכרים את המקרה של הילדה מהדרום שהתאבדה כי לא היה להורים שלה כסף לתת לה לצאת לטיול השנתי.

יעקב מרגי: לא הוכח שזה בגלל טיול שנתי.

יעקב מרגי: לא משנה, זה לא הדיון.

קארין אלהרר: אנחנו מבינים, אדוני המנכ"ל, שיש משפחות, רוב המשפחות, שהן לא משפחות עם ילד אחד אלא הן משפחות עם מעל ילד אחד.

קארין אלהרר: נכון שתורידו את ה-99 שקלים וזה מבורך, אבל אנחנו מסתכלים על השורה התחתונה והיא מה ההורים צריכים לשלם בשנה.

קארין אלהרר: אם יש למשפחה יותר מילד אחד, אנחנו מכפילים את זה במספר הילדים.

קארין אלהרר: לא כל המשפחות – למרבה הצער אני אומרת את זה – בורכו במשאבים שמאפשרים להן.

קארין אלהרר: יש כאלה שעבורן אלה שטויות.

יעקב מרגי: רק להזכיר לך באותה נשימה, מסכים אתך מילה במילה, שיש 100 מיליון שקלים שמיועדים למלגות עבור תשלומי הורים להורים שלא יכולים לשלם.

קארין אלהרר: איפה באה לידי ביטוי הדיפרנציאליות בחוזר הזה?

יעקב מרגי: אין דיפרנציאליות בחוזר.

יעקב מרגי: אני אסביר לך למה.

קארין אלהרר: תן לי קודם להשלים את המשפט.

קארין אלהרר: שני דברים שבעיני הם אקוטיים.

קארין אלהרר: גם אני מבינה שלא באנו היום לבטל את תשלומי ההורים.

קארין אלהרר: זה לא מה שיקרה כאן.

קארין אלהרר: אני מבינה שיש עוגה וצריך לחלק אותה.

קארין אלהרר: גם אני עברתי את השיעור הזה באגף התקציבים.

קארין אלהרר: כולם עברו את השיעור הזה.

קארין אלהרר: אחרי שלמדנו את השיעור ואחרי שהפנמנו אותו, אנחנו רוצים להבין איך אנחנו פועלים קדימה כדי לטפל גם בסוגיה הזאת כמו שסוגיית הצהרונים הייתה סוגיה כואבת , כמו שסוגיית הסרדינים הייתה סוגיה כואבת וכמו שסוגיית הסייעות הייתה סוגיה כואבת.

קארין אלהרר: הכול כואב.

קארין אלהרר: אדוני, לא אחד על חשבון השני.

קארין אלהרר: זאת מציאות מורכבת ואני לא כופרת בזה אבל זה שצריך לטפל בזה, צריך גם וגם.

יעקב מרגי: מסכים אתך.

יעקב מרגי: תודה.

יעקב מרגי: מירב בן ארי.

מירב בן ארי: תודה אדוני היושב ראש.

מירב בן ארי: אדוני המנכ"ל, אני לא רוצה שתתבלבלו.

מירב בן ארי: גם אני נגד תשלומי הורים.

מירב בן ארי: ני פשוט שמה את הדברים בפרופורציות.

פז כהן: אבל תצביעי בעד.

יעקב מרגי: בפעם הקודמת כולם דיברו נגד והצביעו בעד.

מירב בן ארי: אני אף פעם לא אומרת שאני נגד.

מירב בן ארי: אני אומרת שבמהות שלי הייתי מעדיפה כמובן להצביע נגד אבל אין מה לעשות.

מאיר כהן: אני לא נגד.

מאיר כהן: אני רק מצביע נגד.

מירב בן ארי: אני לא רוצה לכעוס.

מירב בן ארי: די.

מירב בן ארי: מספיק.

מירב בן ארי: גם אין סיבה לכעוס.

מירב בן ארי: אני רוצה לומר את הדברים בנחת.

מירב בן ארי: אני באמת חושבת ואני מקווה שיוסי יונה שאני מקווה שהוא מקשיב לי כי כרגע הוא מדבר בפלאפון - - -

יוסי יונה: אני מקשיב לך בקשב רב.

מירב בן ארי: אי אפשר לנתק את ההישגים שנעשו כאן.

מירב בן ארי: גם ניצנים, גם ההשתתפות בחופש הגדול שלא דיברנו עליה וצריך להזכיר אותה.

מירב בן ארי: כמובן הכיתה.

מירב בן ארי: אי אפשר לנתק כי בסוף – אל תבלבל לי את המוח עם סייבר – אם אתה תשלם פחות בצהרון, אתה נותן יותר כסף למשפחה.

מירב בן ארי: אחרי שאמרתי את זה, אני מודה שהיום אם היו אומרים לי לבחור בין תשלומי הורים לבין מה שקורה בין הגילים של אפס עד שלוש, שם את ה-1,000 שקלים שאתם משלמים בשנה, אנחנו משלמים 4,000 שקלים או 3,000 שקלים בחודש, אז אני מודה שהייתי קודם כל מתקנת אצל הקטנים.

מירב בן ארי: אני באמת מודה בזה.

מירב בן ארי: תגידו לי, דיברת על עוגה?

יעקב מרגי: תעזרו לי להקים את המועצה לגיל הרך שמשרד החינוך עדיין מתמהמה.

יעקב מרגי: יש לנו עוד מטלות.

יעקב מרגי: לכם יש פריבילגיה שלי אין אותה.

מירב בן ארי: את מדברת על דיפרנציאליות?

מירב בן ארי: הדיפרנציאלי שלי, אם היו שואלים אותי, הייתי מתחילה עם הדיפרנציאליות בגיל, לפני אזור המגורים.

קארין אלהרר: מה יעשו ההורים שיש להם כמה ילדים?

יעקב מרגי: מירב, לסיכום.

מירב בן ארי: לסיכום.

מירב בן ארי: בפעם שעברה אמרתי להורים בדיוק מה אני חושבת וגם ביקשתי ממך שתקשיב ליושב ראש הוועדה.

מירב בן ארי: ברור שבעולם דמיוני היינו מעדיפים להצביע נגד.

מירב בן ארי: אנחנו יודעים היכן אנחנו חיים ועם כל זה אנחנו גם אומרים מה נתנו להורים בשנתיים האחרונות, ונתנו להם.

מירב בן ארי: נתנו להם במשך תקופה ארוכה ואני יודעת שלפעמים זה לא נראה כך כי אתה אומר שנסתכל עכשיו על תשלומי ההורים, אבל יש שינוי.

מירב בן ארי: כשיש שינוי, זה נותן יותר כסף להורים.

מירב בן ארי: שאלת אותי מה הקשר.

מירב בן ארי: דימיתי את זה לסייבר.

יעקב מרגי: תודה.

יעקב מרגי: נורית קורן יצאה.

יעקב מרגי: איילת נחמיאס ורבין.

איילת נחמיאס ורבין: תודה רבה לך אדוני היושב ראש.

איילת נחמיאס ורבין: למנכ"ל צריך לומר שותף אמיתי לכל המאבקים שאנחנו מנהלים כאן ששמעתי בוקר את הריאיון אתו.

איילת נחמיאס ורבין: קודם כל, מזל טוב.

איילת נחמיאס ורבין: שמעתי הבוקר את הריאיון אתך.

יוסי יונה: על מה מזל טוב?

יוסי יונה: שנגיד גם אנחנו מזל טוב.

איילת נחמיאס ורבין: שמחה משפחתית.

איילת נחמיאס ורבין: חיתן.

קריאה: לא.

קריאה: אישור תשלומי הורים.

קריאה: זאת השמחה.

איילת נחמיאס ורבין: זאת דווקא לא שמחה גדולה כל כך.

יעקב מרגי: חסל סדר ברכות.

איילת נחמיאס ורבין: אני רוצה לומר משהו.

איילת נחמיאס ורבין: המנכ"ל, שמעתי הבוקר את הריאיון שלך ברשת ב' בנושא תשלומי הורים.

איילת נחמיאס ורבין: כשאנחנו מדברים כאן על הצהרונים ואנחנו מדברים כאן על עלויות נוספות שיושתו על ההורים, על בית הספר של החופש הגדול, על כל מיני דברים שאני, לפחות בתחילת הקדנציה שלי, הייתי בין המובילים שלהם, בוודאי במאבק החופשות, אני אומרת לך שהסיבה שאנחנו היום נלחמים בדברים האלה היא כי הושתו לאורך שנים – לא רק בממשלה הנוכחית – כל כך הרבה עלויות על ההורים שעם כל הכבוד להתפעלות שהנה אנחנו עושים בית ספר, הרחבנו את בתי הספר של החופש הגדול, והנה אנחנו מפחיתים 99 שקלים, שוב, מאוד מוערך, לא בלתי מוערך, וטיפלנו בצהרונים.

איילת נחמיאס ורבין: בוא אני אשאל אותך אדוני המנכ"ל למה בכלל צריך צהרונים?

איילת נחמיאס ורבין: איך זה יכול להיות שמערכת החינוך לא יודעת לספק את השירות לילדים משעה 8:00 בבוקר עד השעה 4:00 אחר הצהרים?

איילת נחמיאס ורבין: אגב, גם לפי ההסכמים זה כנראה אפשרי, אבל אני לא רוצה לסבך אותך עם הארגונים.

יעקב מרגי: לסיכום.

איילת נחמיאס ורבין: לא, אדוני היושב ראש.

איילת נחמיאס ורבין: אם מירב מפריעה לי, אני רוצה להשיב לה.

יעקב מרגי: לא.

יעקב מרגי: את לא משיבה לה.

יעקב מרגי: את מסכמת.

איילת נחמיאס ורבין: אני עונה לך עניינית.

איילת נחמיאס ורבין: הילדים ממילא נמצאים במערכת עד השעה 4:30 אחר הצהרים כי הורים אחרת לא יכולים לצאת לעבודה.

איילת נחמיאס ורבין: למה להעמיד פנים?

איילת נחמיאס ורבין: רק שזה מושת על הרשויות המקומיות.

איילת נחמיאס ורבין: לכן אני אומרת לך שאני לא רק מברכת את פיצ'י אלא אני מחבקת אותך.

איילת נחמיאס ורבין: כי המאבק הזה הוא מאבק הוא מאבק מעצבן.

איילת נחמיאס ורבין: אני רוצה לבקש ממך אדוני המנכ"ל משהו שאני יודעת בוודאות שאתה יכול לעשות.

איילת נחמיאס ורבין: להגדיר את הפיקוח כדי למנוע מילדים שידם של ההורים שלהם אינה משגת, לפחות שהם לא ייפגעו על ידי מערכת החינוך.

איילת נחמיאס ורבין: משפט אחרון, בקשה אישית שלי ביחס ליושב ראש שלי שאני מאוד אוהבת אותו למרות שאני לא חברת הוועדה.

איילת נחמיאס ורבין: הוא שלח לך מכתב מאוד לא פשוט בעניין המנהלת בבית הספר בצפון תל אביב.

יעקב מרגי: בית ספר נעמי שמר.

איילת נחמיאס ורבין: אנחנו לא אומרים את השם.

יעקב מרגי: מותר לומר את שם בית הספר.

איילת נחמיאס ורבין: אני מבקשת מכם, כמי שמלווה את ההורים שנה, זאת הזדמנות שאני רואה אותך, אני מבקשת מכם, הם לא עומדים יותר במה שקורה שם.

איילת נחמיאס ורבין: אדוני המנכ"ל, בבקשה תשיב ליושב ראש.

איילת נחמיאס ורבין: תודה רבה.

יעקב מרגי: תודה.

יעקב מרגי: המועצה לשלום הילד.

ורד וינדמן: תודה אדוני היושב ראש.

ורד וינדמן: אני רוצה קצת לפזר את הערפל.

ורד וינדמן: אין כאן עובדה מוגמרת.

ורד וינדמן: אנחנו לא בפני עובדה מוגמרת ואסור שחברי הכנסת יתייחסו לעניין הזה.

ורד וינדמן: אנחנו לא מדברים על תשלומי הורים, אנחנו מדברים על מס ילדים.

ורד וינדמן: אלה לא תשלומים מרצון אלא אלה תשלומים מכורח.

ורד וינדמן: זאת לא תכנית לימודים נוספת אלא זו תכנית לימודים שנקנית בכסף.

ורד וינדמן: זה ממש לא חינוך חינם אלא זאת הנצחת פערים.

ורד וינדמן: מי שמרים היום את היד בעד אישור תשלומי הורים, אני מזכירה שאנחנו בחודש מאי, מצביע בעד הנצחת פערים בין חלשים לחזקים.

ורד וינדמן: כל המבחנים הארציים והבינלאומיים מעידים על כך.

ורד וינדמן: מי שמצביע היום בעד, נותן לדבר הזה יד.

ורד וינדמן: הקטנה של התשלום ב-99 שקלים, יופי, אבל זה מסך ערפל, זה מסך עשן, זה לעג לרש.

ורד וינדמן: יש לכם הזדמנות היום לבוא למשרד החינוך ולומר לו שעד שאין תכנית לעתיד – ויש ועדות שלפני שנים הציעו הצעות טובות, לא אמרו נבטל וזהו אלא ועדת לנגרמן, טרכטנברג נתנו הצעות הגיוניות איך להשלים את הפער.

ורד וינדמן: תצביעו נגד כדי לתת זמן לבוא למשרד החינוך עם תכנית שלא נהיה בשנה הבאה בדיוק היכן שאנחנו היום.

ורד וינדמן: יש תכניות, הגשנו טיוטה של הצעת החוק אבל ישבנו כאן שנה שלמה ולא התקדם.

יעקב מרגי: תודה.

יעקב מרגי: הבנו.

מירב בן ארי: אותו נאום משנה שעברה.

ורד וינדמן: נכון.

ורד וינדמן: זה אותו נאום כי שום דבר לא השתנה.

יעקב מרגי: את לא חייבת לענות לה.

יעקב מרגי: פורום ההורים.

יעקב מרגי: מי מייצג את הפורום?

יעקב מרגי: זאב וגיא.

זאב גולדבלט: חשבתי בתמימותי שנציג משרד החינוך יפתח את הישיבה באמירה כגון כשלנו, לא הצלחנו להכניס את נושא ביטול תשלומי ההורים בדיוני התקציב 2019, אבל במקום זה מוליכים אותנו שולל.

זאב גולדבלט: משרד החינוך עשה ועושה בשלושת השנים האחרונות מהלכים מדהימים שאת חלקם מוביל פורום ועדי ההורים היישוביים, אבל מנגד גם פוגע בתלמידים ובהוריהם ומנסה לערער את אמינות נציגיהם.

זאב גולדבלט: מחד, רפורמת צמצום מספר התלמידים בכיתות שהוביל הפורום והוביל בין השאר לתוספת תקציבית.

זאב גולדבלט: הוא משקיע תקציב תוספתי, כמו גם בנושא רפורמת אופק חדש, אבל באותה נשימה ביטלו את שעות הפיצול לכיתות א'-ב'.

זאב גולדבלט: למרות שביטול זה נקבע לפני שלוש שנים, המשרד מפיץ למנהלות שזה בעקבות בית ספר של החגים ולא היא.

זאב גולדבלט: מחד מיישם את דרישתנו מראש הממשלה לסייעת שנייה בגנים, ומאידך פוגע בילדים ובהוריהם בתחומים אחרים.

זאב גולדבלט: גם זה, דרך אגב, תוספת תקציבית שדאגנו לה.

זאב גולדבלט: מנסים לזרוק לנו עצם יבשה, לדעתנו של שר תרבות לכיתות א'-ב'.

זאב גולדבלט: בעצם מדובר על מחצית מתלמידי כיתות א'-ב' כי זה רק אלה שעושים את זה דרך משרד החינוך ולא דרך הרשויות המקומיות, בעלות של 15 מיליון שקלים ובו זמנית מחסלים בלא מעט ישובים את פרויקט השאלת ספרים.

יעקב מרגי: תשלומי הורים.

זאב גולדבלט: אני מדבר על השאלת ספרים שזה בדיוק לנושא הזה.

זאב גולדבלט: תקציבו קוצץ או מקוצץ השנה כמעט ב-20 מיליון שקלים.

זאב גולדבלט: דהיינו, שני שליש מהתקציב מכוסח.

זאב גולדבלט: אנחנו דורשים, דרשנו ונמשיך לדרוש, כמוכם חברי הכנסת, את ביטול תשלומי ההורים שבעצם מהווים מס ופגיעה בשוויון הזדמנויות בחינוך.

יעקב מרגי: תודה.

שולי מועלם-רפאלי: יש איזו מילה טובה על התיקונים שנעשים?

יעקב מרגי: הוא אמר.

זאב גולדבלט: משפט אחרון.

זאב גולדבלט: בושו.

זאב גולדבלט: אני חושב שחברי הכנסת צריכים להתבייש בזה ששנה אחרי שנה כולם בפה אחד אומרים דבר אחד ואחרי כן הקואליציה מצביעה אחרת.

שולי מועלם-רפאלי: אנחנו אומרים ועושים אותו הדבר, שצריך להתקדם לקראת ביטול תשלומי הורים ולעשות את זה באופן הדרגתי.

שולי מועלם-רפאלי: לא לראות מה שנעשה, זו בחירה לגיטימית.

גיא יארניצקי: בחירה לא להכיר את החומר, היא גם בחירה.

שולי מועלם-רפאלי: בינתיים מישהו מתחיל את זה.

שולי מועלם-רפאלי: שרי חינוך קודמים אפילו לא התחילו את זה.

שולי מועלם-רפאלי: אתה יודע שאתה ואני עובדים ביחד.

יוסי יונה: תצביעי נגד.

שולי מועלם-רפאלי: לא.

שולי מועלם-רפאלי: אני לא אצביע נגד במקרה הזה.

יעקב מרגי: יוסי, אתה בקריאה שנייה.

יעקב מרגי: אתה עושה את זה בכוונה.

גבריאל פיצ'י דובינר: אני נפעם מהכושר הרטורי, יש כאן אנשים עם רטוריקה ואני באמת מתפעל מכך.

יעקב מרגי: עכשיו נשמע את שלך לא פחות משלנו.

גבריאל פיצ'י דובינר: אני בחרתי הפעם דווקא, כדי להיות יותר ממוקד ולהשתוות לרטוריקה שלכם, לקחת משהו שראיתי כתוב שמאוד עניין אותי.

גבריאל פיצ'י דובינר: אין דבר יותר מסוכן מאשר להפריט את המערכת ולהפוך אותה לפרטית.

גבריאל פיצ'י דובינר: זה ייצור פערים של ישראל ראשונה וישראל שנייה.

גבריאל פיצ'י דובינר: 1949, למדינה אין כסף.

גבריאל פיצ'י דובינר: יש פערים, יש בעיות, צנע, הכול מכל וכל.

גבריאל פיצ'י דובינר: קם מנהיג ומחוקק חוק חינוך חובה חינם.

גבריאל פיצ'י דובינר: אם אפשר היה לתת חינם, ליצור מערכת שהייתה דוגמה ומופת אז ב-1949, איך ב-2013 אי אפשר לעשות את זה?

גבריאל פיצ'י דובינר: לא מקובל עלי.

גבריאל פיצ'י דובינר: ב-2013 אמר את זה מנכ"ל משרד החינוך דהיום מר שמואל אבואב.

גבריאל פיצ'י דובינר: אני שואל מר שמואל אבואב, אם היה אפשר ב-2013 לפי דבריך, אי אפשר היום?

גבריאל פיצ'י דובינר: אני מתקומם.

גבריאל פיצ'י דובינר: אני כועס.

גבריאל פיצ'י דובינר: יש כסף למדינת ישראל.

גבריאל פיצ'י דובינר: שר האוצר שלך באמת עושה עבודה נפלאה ויש כסף.

גבריאל פיצ'י דובינר: מתפארים כל שנה על 20 מיליארד שקלים.

גבריאל פיצ'י דובינר: אני קורא להורי ישראל לא לוותר, לא לשלם.

גבריאל פיצ'י דובינר: קורא לפורום לשתף אתנו פעולה, להפסיק לשלם.

גבריאל פיצ'י דובינר: רק כך הם יבינו.

גבריאל פיצ'י דובינר: מבינים רק כוח.

גבריאל פיצ'י דובינר: תודה שאתה מתייחס אלי.

יעקב מרגי: תודה.

יעקב מרגי: שלטון מקומי, רוצה להתייחס?

מיכל מנקס: לא.

מיכל מנקס: יש בעלי עניין.

גיא יארניצקי: כבוד היושב ראש, אני רוצה לפתוח אם אפשר לפני הדברים שקשורים לנושא.

גיא יארניצקי: יושב אתנו כאן פז כהן שזו הישיבה האחרונה שלו כיושב ראש פורום ועדי ההורים היישוביים.

גיא יארניצקי: הוא מסיים את התפקיד שלו.

יעקב מרגי: רציתי לומר את זה אחרי ההצבעה.

יעקב מרגי: אתה רוצה, תגיד עכשיו.

גיא יארניצקי: כבודך מונח במקומו, אבל בשם הפורום ובשם הורי ישראל אנחנו אומרים לו תודה רבה על השקעה באמת מדהימה ונתינה התנדבותית מדהימה לאורך שנים.

גיא יארניצקי: הרבה בהצלחה בהמשך.

גיא יארניצקי: אנחנו נצטרך אותך.

מירב בן ארי: גם בשם ועדת החינוך.

גיא יארניצקי: חברים, אנחנו לא פוליטיקאים אבל אנחנו מכירים את המשחק.

גיא יארניצקי: אנחנו יודעים שיש קואליציה ויש אופוזיציה ואנחנו מבינים שכולם רוצים אבל לא יכולים.

גיא יארניצקי: מבינים שבסוף כולם מצביעים עם משרד החינוך.

יוסי יונה: לא כולם.

יוסי יונה: הקואליציה.

גיא יארניצקי: אנחנו מבינים את הלחץ שלכם מהעתירה שלנו לבג"ץ אבל זה לא מצדיק יציאה לתקשורת והכפשה של הפורום ושל ההורים והודעות שנועצתם אתנו.

גיא יארניצקי: אפילו נאמר שם שסיכמתם אתנו.

גיא יארניצקי: זה פשוט שקר.

גיא יארניצקי: זה זלזול בנו, בציבור ההורים, בתקשורת, בחברי הכנסת וזה כבר בעייתי ברמות אחרות.

גיא יארניצקי: לצד עיוות הנתונים והסחת הדעת שהייתה כאן על כל מיני רפורמות, נזכיר את הקמפיינים האחרונים בתקשורת על דברים זזים בחינוך.

גיא יארניצקי: למה לא מזכירים שם שביטלתם גם את שעות הרוחב, את הפגיעה הישירה בחינוך ואיכות החינוך?

גיא יארניצקי: כאמור, ברור לנו שיישפכו כאן דמעות תנין והסוף, לפחות של היום, ידוע מראש.

יעקב מרגי: להגיד לך דוגרי?

יעקב מרגי: חבל על הזמן שאני מבזבז.

יעקב מרגי: הייתי מצפה לנאום יותר מאוזן.

גיא יארניצקי: אני אומר משהו גם אליך כבוד היושב ראש.

יעקב מרגי: לא.

יעקב מרגי: אף אחד לא הכפיש אתכם.

יעקב מרגי: עם כל הכבוד.

יעקב מרגי: זה שלא מסכימים אתכם, זאת לא הכפשה.

יעקב מרגי: עם כל הכבוד, יש עכשיו דיון על תשלומי הורים.

יעקב מרגי: שיתוף פעולה שלכם עם משרד החינוך הוא מבורך.

גיא יארניצקי: חד משמעית.

יעקב מרגי: את הדברים אני אומר אחר כך בפגישה אישית אתכם.

יעקב מרגי: זה לא הנאום שהיית צריך לנאום.

זאב גולדבלט: להגיד שהיו הסכמות כשלא היו, זאת הכפשה.

יעקב מרגי: לא היו הסכמות.

יעקב מרגי: היה משא ומתן.

זאב גולדבלט: היה שיח אבל הסכמות לא היו ובתקשורת הציגו כאילו היו הסכמות.

יעקב מרגי: לא היו הסכמות.

גיא יארניצקי: יש דרך ויש דרך ארץ.

גיא יארניצקי: זאת פנייה כבר אליך אדוני היושב ראש כחלק מכל הסיפור ואתה יודע כמה אנחנו מכבדים ומעריכים אותך ואת כל העשייה שלך בנושא החינוך.

יעקב מרגי: זה הדדי.

גיא יארניצקי: אבל הדיון הזה מתקיים מדי שנה במהלך החודשים יוני, אוגוסט ואפילו ספטמבר.

גיא יארניצקי: לקיים את הישיבה הזאת במאי, אדוני היושב ראש, בהתרעה כל כך קצרה, ואמרת בהתחלה, אז אני מסתכל לך בלבן של העיניים – זו למעשה חד משמעית הונאה ומחטף.

גיא יארניצקי: חד משמעית.

יעקב מרגי: אני לא מסכים אתך בעליל ואני אסביר למה.

יעקב מרגי: בגלל שטענת שזה מחטף, שזה חמור מבחינתך, אני אומר לך.

יעקב מרגי: תקשיב, גם בשנה שעברה כשזה בא בספטמבר, זה הוגש לי יומיים לפני כן על ידי משרד החינוך והנחנו את זה.

גיא יארניצקי: בספטמבר.

יעקב מרגי: כן.

יעקב מרגי: כשאני בא ואומר כיושב ראש ועדה שהשנה אני גאה לבוא בגלל כל ההשקעה המסיבית והורדת נטל התשלומים מההורים בחינוך, אני מרשה לעצמי לבוא במאי.

יעקב מרגי: כן.

יעקב מרגי: לתת למנהלי בתי הספר ולמערכת החינוך להתארגן ולהיערך לכל הסעיפים האלה.

יעקב מרגי: תודה.

גיא יארניצקי: אני מסיים.

גיא יארניצקי: זה בסדר.

גיא יארניצקי: אנחנו נבחן את דרכנו.

גיא יארניצקי: נמשיך לדאוג לחינוך, להורים ולתלמידים.

יעקב מרגי: עומדת לכם הזכות.

גיא יארניצקי: תודה רבה.

גיא יארניצקי: נשמח שתתייעצו אתנו קצת יותר.

גיא יארניצקי: מדי שנה אתם מעלים את ההצגה הזאת.

גיא יארניצקי: אז לא כהורים, כאזרחים, אנחנו מתביישים בזה ומסרבים להיות חלק מההצגה הזאת הפעם.

גיא יארניצקי: תודה.

יעקב מרגי: תודה.

יעקב מרגי: משה אשכנזי, בבקשה.

משה אשכנזי: עד עכשיו שמעתי כאן דברים מדהימים של נתנו ועשינו.

משה אשכנזי: לרגע חשבתי שאנחנו באסטוניה שמגיל לידה עד תום לימודים אקדמאיים אנחנו מקבלים כאן חינוך חינם.

משה אשכנזי: הרי מה אתם נתתם?

משה אשכנזי: ממש פינאצ'.

משה אשכנזי: אתם מכפילים את הפערים, אתם פוגעים בשוויון בחינוך ועל זה אנחנו נשלם מחיר יקר.

משה אשכנזי: מר אבואב, אתה פשוט מתגאה בדבר שהוא כלום ושום דבר.

משה אשכנזי: בית ספר של הקיץ ושל החופשות, היישום שלו הוא לא נוגע אפילו ב-30 אחוזים מהרשויות המקומיות.

משה אשכנזי: אתה בא ומפוצץ כאן בלונים שאין בהם שום דבר.

משה אשכנזי: בדיונים האלה היינו, הוותיקים בינינו.

משה אשכנזי: הם התקיימו לפני חמש, שש, שבע ושמונה שנים.

משה אשכנזי: השחקנים אותם שחקנים.

משה אשכנזי: הדיבורים אותם דיבורים.

יעקב מרגי: דוקטור קדמן בזמנו אמר שהכלבים נובחים והשיירה עוברת.

משה אשכנזי: רציתי לומר.

יעקב מרגי: הבנתי שיש לך קושי לומר ולכן אמרתי אני.

משה אשכנזי: אני מבקש שתתנו תקווה שבתקציב של 60 מיליארד, שמתקרב ל-60 מיליארד שקלים - - -

יעקב מרגי: רק תצביע לי על מה אתה רוצה שאני אבטל.

יעקב מרגי: אחרי הדיון תבוא אלי ותגיד לי מה אתה רוצה שאני אבטל בתקציב המשרד.

יעקב מרגי: תחתים על זה את כל הארגונים וההורים, כל מי שיושב סביב השולחן, ותבואו אלי ואני אעשה לך את זה.

יעקב מרגי: תודה.

יעקב מרגי: הפריבילגיה שיש לכם, לנו אין אותה.

יעקב מרגי: פורום הורים, מרכז השאלת ספרים.

יעקב מרגי: מי זה?

שמעון יום טוב: אני.

שמעון יום טוב: למה אתה לא יושב סביב השולחן?

שמעון יום טוב: איבדת את רשות הדיבור.

ישראלה שפר: שלום לכולם.

ישראלה שפר: אני לא באתי לכאן כאיזושהי קבוצה או משהו כזה אלא אני אימא במערכת החינוך.

ישראלה שפר: יש לי שני ילדים והם בכיתות ג' ו-ז'.

ישראלה שפר: כל התיקונים שאתם עשיתם, כמה שהם מבורכים, הם לא חלים עלי.

ישראלה שפר: לא יכול להיות.

ישראלה שפר: אני עבדתי שנים עם ילדים בסיכון, עם עולים חדשים, ואני עבדתי גם דרך משרד הרווחה.

ישראלה שפר: לא יכול להיות שכל ילד שלישי בישראל הוא ילד עני ועוד לפני שאנחנו מדברים על הילדים שהם בסיכון לעוני, שאתם תכבידו על ההורים עם תשלומי ההורים.

ישראלה שפר: מבחינתי אתם יכולים לקבל כאן איזו החלטה שאתם רוצים, אני לא נותנת לזה יד.

ישראלה שפר: גם אם אין לי קושי כלכלי, אני לא אשים משקולות על הכתפיים של האנשים העניים והמסכנים.

ישראלה שפר: אני רוצה לומר שאם מישהו מכם מחברי הכנסת יצביע בעד העוולה הזאת, זאת פשוט בושה.

ישראלה שפר: בושה ואין לי מילה אחרת.

יעקב מרגי: תודה.

יעקב מרגי: קיבלנו את הבושה לפנים.

יעקב מרגי: עדיין אני אומר לך שאני השנה גאה להביא את תשלומי ההורים.

יעקב מרגי: תודה.

יעקב מרגי: השקעה מסיבית שהייתה במערכת החינוך בשנתיים האחרונות - - -

ישראלה שפר: תגיד את זה לאימא שעובדת קשה ולא יכולה לעמוד בתשלומים האלה.

יעקב מרגי: אני אומר את זה לאבא שמשלם.

ישראלה שפר: איפה הפיקוח שלכם על תשלומי ההורים?

ישראלה שפר: גם בזה אתם לא עומדים.

יעקב מרגי: תודה.

יעקב מרגי: אל תפריעי.

גבריאל פיצ'י דובינר: יש כאן אנשים שבאו לתפוס כאן קומבינה ובסוף הם מגיעים לכאן, ואין להם מה לחפש.

גבריאל פיצ'י דובינר: בואו נלך.

יעקב מרגי: סדרן, להוציא את פיצ'י בבקשה.

יעקב מרגי: ההצגה השנתית.

גבריאל פיצ'י דובינר: זאת בושה וחרפה.

גבריאל פיצ'י דובינר: יורקים לנו בפרצוף.

יעקב מרגי: כל שנה אתה עושה את ההצגה שלך ואתה מקבל את זה לפרצוף.

יעקב מרגי: אני אטיח בכם.

יעקב מרגי: אתם ארגון הורים, תשביתו את מערכת ההורים.

יעקב מרגי: פלצנים.

יעקב מרגי: סליחה על הביטוי.

יעקב מרגי: כן.

יעקב מרגי: אם זה בוער בכם, אתם ההורים שתומכים בתל"נים.

יעקב מרגי: אתם ההורים שתומכים.

מאיר כהן: מרגי.

יעקב מרגי: אל תפריע לי.

מאיר כהן: זה לא ריב עם ההורים.

ישראלה שפר: על מה אתה מדבר?

יעקב מרגי: תצאי החוצה בבקשה.

יעקב מרגי: 4 מיליארד שקלים, אתם מאפשרים לשדוד את ההורים בתל"נים.

יעקב מרגי: 4 מיליארד שקלים ההורים מפקירים למערכות החינוך השונות, לשדוד את ההורים.

יעקב מרגי: ואתם באים לכאן להלין?

יעקב מרגי: דמעות תנין?

יעקב מרגי: בושה וחרפה.

יעקב מרגי: אני עומד היום גאה, השנה, לאשר את תשלומי ההורים בחודש מאי.

יעקב מרגי: תודה.

יעקב מרגי: אנחנו עוברים להצבעה.

קריאה: מרגי נגד תשלומי הורים.

יעקב מרגי: חצופים.

יעקב מרגי: להטיל דופי.

יעקב מרגי: בושה.

יעקב מרגי: דמעות תנין.

שולי מועלם-רפאלי: יושב כאן מאיר כהן שהיה שר ומבין בדיוק איך תחשוף את זה.

יעקב מרגי: תודה.

מאיר כהן: אגב, אתה צודק אדוני.

מאיר כהן: הנושא של התל"ן הוא הכי חשוב.

יעקב מרגי: זה האתגר הכי גדול אבל כשאני בא לישיבות של התל"נים, כולם בורחים כמו עכברים.

מאיר כהן: אבל ההורים הם לא האויב שלנו.

יעקב מרגי: אני עובר להצבעה שמית.

יעקב מרגי: אני מבקש לא להפריע בהצבעות.

איילת נחמיאס ורבין: אני מצביעה במקום חבר הכנסת סאלח סעד.

איילת נחמיאס ורבין: הצבעות

יעקב מרגי: בעד.

אברהם נגוסה: בעד.

זאב בנימין בגין: במקום מיקי זוהר.

זאב בנימין בגין: בעד.

אמיר אוחנה: בעד.

מאיר כהן: אמיר, אתה יודע על מה מצביעים, נכון?

אמיר אוחנה: כן.

נורית קורן: בעד.

יעקב מרגי: מישהו הגיע במקום מוטי יוגב?

שולי מועלם-רפאלי: כן.

שולי מועלם-רפאלי: בעד.

מירב בן ארי: בעד.

יעקב מרגי: מישהו הגיע במקום עודד פורר?

מירב בן ארי: לא.

מירב בן ארי: אין.

מנחם אליעזר מוזס: בעד.

יוסי יונה: נגד מהדהד.

יעקב מרגי: במקום סאלח סעד, איילת.

איילת נחמיאס ורבין: נגד.

איילת נחמיאס ורבין: גם מהדהד.

מסעוד גנאים: נגד.

יעקב מרגי: מהדהד.

יוסף ג'בארין: נגד מהדהד.

מאיר כהן: נגד.

חנין זועבי: נגד.

חנין זועבי: בעד – 8

חנין זועבי: חוזר תשלומי הורים לשנת הלימודים התשע"ט נתקבל.

יעקב מרגי: התוצאות הן כדלקמן: 8 בעד ו-6 נגד.

יעקב מרגי: אי לכך חוזר תשלום ההורים שהונח על שולחנכם והיה באתר אושר בשנה זו.

נורית קורן: רציתי לומר שאני שמחה שבאמת משרד החינוך הביא את זה השנה מוקדם ובזמן.

נורית קורן: זה מאוד חשוב.

נורית קורן: צריך להמשיך עם הרפורמות.

נורית קורן: צריך להוריד כמה שיותר את התשלומים.

נורית קורן: הדבר החשוב ביותר הוא שברגע שגובים את הכספים הללו ויש הורים שלא יכולים לשלם ובית הספר עושה את זה בצורה הזאת שמרחיקים תלמיד - - -

יעקב מרגי: לא יהיה.

יעקב מרגי: אין דבר כזה.

נורית קורן: עדיין זה קיים.

נורית קורן: אני מבקשת שאתם תדאגו שהדברים האלה ירדו ממקום אחר ולא לבייש את התלמידים.

יעקב מרגי: שולי מועלם הגישה רביזיה על ההצבעה הזו.

יעקב מרגי: ההצבעה על הרביזיה תתקיים בעוד 30 דקות, בשעה 14:37.

יעקב מרגי: תודה.